Skool Geskiedenis – Sonitus Skool
Met die opening van die skool word 40 leerlinge hier ingeskryf. Van die leerlinge is vanaf Transoranjeskool vir Dowes oorgeplaas terwyl ander nog nooit op skool was nie, sommige leerlinge het van gewone skole of van skole vir ander gestremdhede af gekom. Die leerlinge is skolasties van kleuters tot St 5 ingedeel. Die skool het ‘n stadige groei in leerlinggetalle getoon, maar teen die einde van 1973 was daar 55 leerlinge.
Op 10 April 1973 het Sonitusskool een koshuis en ‘n ry klaskamers van Transvalia-skool betrek. Daar is met die eerste fase van die bouprogram begin – die kleuterskool en koshuis, ook genoem die Villas. Aan die einde van hierdie jaar was dit voltooi.
Van die beskeie begin in die geboue van ‘n ander skool kan Sonitus vandag spog met uitgebreide, goed toegeruste klaskamers, koshuise en ‘n reuse sportterein met pawiljoen en kleedkamers.
‘n Kompetisie is uitgeskryf vir die ontwerp van ‘n skoolwapen en daar is so ongeveer agt inskrywings ontvang.
Die skoolwapen bestaan uit ‘n regopstaande stemvurk,met punte na bo, daaroor ‘n oop boek, albei van goud, wat in die rooi skildhoof geset is. In die skildvoet vind ons twee louriertakke van silwer.
Omdat die skoollied baie moeilik sing vir hardhorendes, het mnr Mike Lourens ‘n nuwe liriek geskryf sowel as ‘n nuwe wysie getoonset in die jaar 2000. Die lied word nou meer gereeld gesing as die skoollied.